Nepal Airlines

**Nepal Airlines**, tidligere kjent som *Royal Nepal Airlines*, er et flyselskap med base i Katmandu i Nepal.  Det eies av Nepals regjering og flyr til 30 destinasjoner innenlands og syv destinasjoner utenlands.  Hovedkvarteret ligger på Katmandu internasjonale lufthavn i Katmandu.

## Historie
Selskapet ble grunnlagt i juli 1958 som *Royal Nepal Airlines Corporation* (RNAC) med en Douglas DC-3. I starten var rutenettet begrenset til  Simara, Pokhara, Biratnagar og til indiske byer som Patna, Calcutta og Delhi. DC-3 var enerådende i de første årene. I 1963 ble to kinesiskbygde Antonov An-2 anskaffet og i 1966 ble en Fokker F27 innlemmet i flåten.

I 1970 ble Twin Otter og Pilatus Porter satt inn på destinasjoner innenfor Nepal, noe som gjorde det mulig å betjene fjerntliggende og lite tilgjengelige steder i fjellene. Etter utvidelse av rullebanen på Katmandu i 1972, anskaffet Royal Nepal en Hawker Siddeley HS-748 og Boeing 727. Nepal tok skrittet inn i jetalderen og gav 727-200-maskinen navnet «Yeti». To Boeing 757 erstattet etter hvert de to Boeing 727-flyene. Royal Nepal Airlines var første operatør (eng. *launch customer*) og bestilte de to eneste 757-kombiflyene som ble levert.

I 2003 ble det kjent at Nepals regjering hadde besluttet å selge ut 49% av aksjekapitalen til private investorer, mens de selv beholdt 51% av aksjene. Dette hjalp selskapet gjennom den økonomiske krisen, samtidig som ulønnsomme ruter ble sløyfet. Det gjaldt rutene til Bangalore, Mumbai (tidligere Bombay), Kolkata (tidligere Calcutta), Dhaka, Frankfurt, Karachi og London-Gatwick.

Ordet «Royal» ble fjernet fra selskapets navn i 2006 som et resultat av demokratiseringsprosessene i landet.

## Destinasjoner
Selskapet opererer med 30 destinasjoner innenlands. Internasjonalt flyr det blant annet til disse destinasjonene:
*Hongkong (Hongkong internasjonale lufthavn)
*Kuala Lumpur (Kuala Lumpur internasjonale lufthavn)
*Bangkok (Suvarnabhumi lufthavn)
*Dubai (Dubai internasjonale lufthavn)
*Osaka
*Shanghai

## Flåte
Per mars 2015 består Nepal Airlines' flåte av følgende fly:

## Havarier og ulykker
I løpet av sin femti-årige historie har Nepal Airlines vært gjennom tolv ulykker. 

*5. november 1960 – Douglas C-47A-80-DL (9N-AAD) havarerte ved takeoff fra Bhairawa lufthavn og tok fyr. Alle fem besetningsmedlemmer omkom.

*1. august 1962 – Douglas DC-3 (9N-AAH) underveis fra Gaucher lufthavn til New Delhi. Flyet styrtet nær Tulachan Dhuri. Vraket ble funnet på en fjelltopp på 3&nbsp;500 meters høyde. Alle om bord, det vil si seks passasjer og fire besetningsmedlemmer, omkom. 

*12. juli 1969 –  Douglas DC-3D (9N-AAP) kolliderte med et tre på en skydekket fjelltopp i 2&nbsp;200 meters høyde ved Hitauda i Nepal. Alle om bord, det vil si 31 passasjerer og fire besetningsmedlemmer, omkom.

*25. januar 1970 – Fokker F27-200 (9N-AAR) møtte tordenvær og turbulens, og havarerte under landing ved Delhi (Palam lufthavn). 18 passasjerer og én besetningsmedlem omkom.

*10. juni 1973 –  En Twin Otter under flyvning fra Biratnagar til Katmandu ble tatt av tre flykaprere som krevde løsepenger. De tre kaprere flyktet etter landing. Ingen om bord kom til skade.

*15. oktober 1973 – Twin Otter 300 (9N-ABG) havarerte under landing ved Lukla lufthavn. Alle om bord, det vil si tre passasjerer og tre besetningsmedlemmer, unnslapp fra ulykken med skader. Flyet ble avskrevet.

*22. desember 1984 –  Twin Otter 300 (9N-ABH) kom ut av kurs og havarerte i dårlig vær nær Bhojpur. Dårlig vær og menneskelig svikt var trolig årsaken. Mannskapet på tre og tolv av de 20 passasjerene omkom.

*9. juni 1991 – Twin Otter 300 (9N-ABA) havarerte etter flyvning fra Katmandu til Lukla lufthavn. Ustabil innflyvning i dårlig vær var trolig årsaken. Alle om bord, det vil si mannskapet på tre og 14 passasjerer, omkom.

*5. juli 1992 – Twin Otter 300 (9N-ABB) mistet retningskontroll under takeoff fra Jumla lufthavn med kurs mot Surkhet. Flyet traff et gjerde som gikk rundt flyplassen. Ingen om bord kom til skade. 

*17. januar 1995 – En Twin Otter 300 (9N-ABI) som opererte Nepal Airlines Flight 133 fra Katmandu til Rumjatar, klarte ikke å ta av fra Katmandus flyplass, traff et flyplassgjerde og havarerte. Av de 20 passasjerene og tre besetningsmedlemmene om bord omkom én passasjer og ett besetningsmedlem.

*15. april 1996 – Avro 748 (9N-ABR) landet for langt inne på den gressdekte rullebanen på Meghauli lufthavn etter flyvning fra Katmandu. Flyets understell ble skadet. Ingen av de 27 passasjerene og fire i besetningen kom til skade.

*27. juli 2000 – En Twin Otter 300 (9N-ABP), under flyvning fra Bajhang til Dhangadhi, kolliderte med trær på en fjelltopp i 1&nbsp;300 meters høyde i Churia og tok fyr. Alle om bord, det vil si 22 passasjerer og tre besetningsmedlemmer omkom.

## Kuriosa
I september 2007 fikk selskapet uventet oppmerksomhet fra media. Selskapet hadde opplevd problemer med ett av sine Boeing 757, en feil som hadde forårsaket flere kanselleringer og som teknikerne ikke umiddelbart klarte å løse. Den 2 . september 2007 kunne verdenspressen presentere nyheten om at to geitebukker var blitt ofret foran flyet. Selskapet tekniske sjef kunne meddele at han i en drøm var blitt fortalt av Akash Bhairab, som er «Himmelens gud» i Nepal (forøvrig avbildet på selskapets fly) at Gud var misfornøyd da han ikke hadde fått noen ofringer fra selskapets side. Etter at geitebukkene var blitt ofret på et alter som var satt opp på asfalten foran flyet (og teknikerne trolig fortsatte å lete etter feilen) ble flyet satt i trafikk og fløy fra Katmandu til Hongkong uten problemer.

## Referanser


## Eksterne lenker
* 
* Aviation Safety Networks database